Document ID: 31987D0382

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Ιουνίου
για την έγκριση προσθήκης στο ιταλικό πρόγραμμα σχετικά με τις δραστηριότητες επεξεργασίας, μεταποίησης και εμπορίας στον αμπελοοινικό τομέα, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(87/382/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 7 Ιουλίου 1986, η ιταλική κυβέρνηση κοινοποίησε προσθήκη στο πρόγραμμα που είχε εγκριθεί με την απόφαση 80/399/ΕΟΚ της Επιτροπής (3) σχετικά με τις δραστηριότητες επεξεργασίας, μεταποίησης και εμπορίας στον αμπελοοινικό τομέα·
ότι η προσθήκη αποτελεί καλή συνέχεια του προαναφερόμενου προγράμματος δεδομένου ότι αφορά την ανάπτυξη, τον εκσυγχρονισμό και την ορθολογική οργάνωση των εγκαταστάσεων οινοποίησης, αποθεματοποίησης και παλαίωσης, την εμπορία του οίνου και τις εγκαταστάσεις για τα προϊόντα που προέρχονται από την οινοποίηση, καθώς και τη βελτίωση της ποιότητας, επειδή είναι προσαρμοσμένη στις απαιτήσεις της αγοράς και ότι, για το σκοπό αυτό, παρά τα κριτήρια που όρισε η Επιτροπή (4) όσον αφορά την επιλογή των σχεδίων που μπορούν να χρηματοδοτηθούν δυνάμει του εν λόγω κανονισμού (ΕΟΚ) αριθ. 355/77, και ιδίως του τμήματος Β. 3 σημείο 16, δικαιολογείται η χρηματοδότηση των επενδύσεων για παραγωγή vqprd, δυνάμει του κανονισμού αυτού, στο Mezzogiorno και τις άλλες περιοχές της Ιταλίας, υπό τον όρο ότι η μέση τιμή της αγοράς της παραγωγής αυτής δεν υπερβαίνει το τριπλάσιο της τιμής προσανατολισμού·
ότι η έγκριση της προσθήκης αυτής δεν αφορά τα σχέδια που αποσκοπούν κυρίως στην παραγωγή ή την εμπορία των προϊόντων που δεν περιλαμβάνονται στο παράρτημα ΙΙ της συνθήκης· ότι, εξάλλου, η έγκριση αφορά μόνο τα σχέδια τα σχετικά με τους οίνους των οποίων ο τύπος και η ποιότητα μπορούν, λογικά, να εξασφαλίσουν προοπτικές διάθεσης·
ότι η προσθήκη αυτή περιέχει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, γεγονός το οποίο δείχνει ότι οι στόχοι που αναφέρονται στο άρθρο 1 του παρόντος κανονισμού μπορούν να επιτευχθούν στον αμπελοοινικό τομέα στην Ιταλία· ότι η προθεσμία που έχει καθοριστεί για τη θέση σε εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού·
ότι η διαπίστωση που κπραγματοποιείται στην παρούσα απόφαση είναι σύμφωνη με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η προσθήκη στο ιταλικό πρόγραμμα σχετικά με τις δραστηριότητες επεξεργασίας, μεταποίησης και εμπορίας στον αμπελοοινικό τομέα, που ανακοινώθηκε από την ιταλική κυβέρνηση στις 7 Ιουλίου 1986 σύμφωνα με τον κανονισμό (ΕΟΚ) αριθ. 355/77, εγκρίνεται.
Στα πλαίσια του εν λόγω προγράμματος, είναι δυνατόν να χρηματοδοτηθούν οι επενδύσεις που αναφέρονται στο τμήμα Β. 3 σημείο 16 των κριτηρίων που έχει θεσπίσει η Επιτροπή όσον αφορά την επιλογή των σχεδίων που χρημοτοδοτούνται δυνάμει του κανονισμού (ΕΟΚ) αριθ. 355/77 για επενδύσεις σχετικά με vqprd, των οποίων η μέση τιμή δεν υπερβαίνει το τριπλάσιο της τιμής προσανατολισμού.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 30 Ιουνίου 1987.

Labels: 3
18
6